**UMSÓKN UM MIÐLASTUÐUL**

*Tilskilað Uttanríkis- og mentamálaráðnum*

Journal nr.

# GG! Tá umsóknin verður fylt út, er tað umráðandi at lesa vegleiðingina aftast í umsóknarblaðnum.

# A)

**Upplýsingar um umsøkjara**

*(spjaldrastavir)*

|  |  |  |  |  |
| --- | --- | --- | --- | --- |
| **Ábyrgdarhavandi redaktørur:** | Fornavn: | Eftirnavn: |  |  |
| Føðingardagur: |  |  | P-tal: |  |
| Gøta: |  |  | Telefonnr.: |  |
| Postrúm: |  |  | Teldupostur: |  |
| Bygd/býur: |  |  |  |  |

**Upplýsingar um miðil**

|  |  |  |  |
| --- | --- | --- | --- |
| Navn: |  | V-tal: |  |
| Gøta: |  | Telefonnr.: |  |
| Postrúm: |  | Teldupost: |  |
| Bygd/býur: |  |  |  |
| C/o: |  |  |  |
| Ognarskapur: |  |  |  |
| Slag av miðli: |  |  |  |
| Tal á redaksjonellum ársverkum: |  |  |  |
| Útgávutíttleiki: |  |  |  |
| Málbólkur: |  |  |  |

# B)

**Stuðul verður goldin um Føroya Gjaldstovu**

|  |  |  |  |  |
| --- | --- | --- | --- | --- |
| Peningastovnur: |  |  | | |
| Kontunr. umsøkjarans: | Skrás.nr.: |  | Kontunr.: |  |
|  |  |  |  |  |

# C)

**Lýsing av redaksjonella innihaldinum (kann eisini leggjast við sum skjal)**

|  |
| --- |
|  |

**D)**

**Stuðulsgrundarlag (kann eisini leggjast við sum skjal)**

|  |
| --- |
|  |

# E)

**Aðrar upplýsingar av týdningi fyri viðgerðina (kunnu eisini leggjast við sum skjal)**

|  |
| --- |
| Grundgev fyri, hví stuðul eigur at verða játtaður til endamálið: |
|  |

# F)

**Hjáløgd skjøl. Grannskoðaður roknskapur fyri seinasta roknskaparár skal altíð leggjast við**

|  |
| --- |
| Hjáløgd skjøl (vinaliga nevn hesi): |
|  |

# G)

**Váttan**

|  |  |  |  |
| --- | --- | --- | --- |
| Undirskrift hjá umsøkjara      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Dagfesting |  |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Undirskrift umsøkjarans |

**VEGLEIÐING TIL UMSÓKN UM MIÐLA­­STUÐUL**

# A)

**Upplýsingar um umsøkjara og miðilin**

Fyri at kunna gjalda játtaðan stuðul til miðilin skal v-tal altíð upplýsast. Fyri privatpersón skal føðingardagur og p-tal upplýsast.

**GG! Samsvar skal vera millum navn á umsøkjara og navn á kontuhavara í teigi B**

**GG! Umsóknartilfarið skal latast Uttanríkis- og mentamálaráðnum, Tinghúsvegur 5-7 ▪ Postrúm 3279 ▪ 110 Tórshavn ella sendast umvegis teldupost á [ummr@ummr.fo](mailto:ummr@ummr.fo).**

**Síðani verður umsóknartilfarið latið Miðlastuðulsnevndini til viðgerðar og støðutakan.**

**Lýsing av ognarskapi**

Miðlastuðulslógin ásetir í § 2 at miðlastuðul verður ikki latin teimum í § 1, stk. 1 nevndu miðlum, um ognarskapurin heilt ella lutvíst er almennur ella alment fíggjaður gjøgnum almenn partafeløg, grunnar o.tíl. Miðlastuðul verður heldur ikki latin teimum í § 1, stk. 1 nevndu miðlum, um viðkomandi miðil, heilt ella lutvíst, beinleiðis ella óbeinleiðis umvegis ognarviðurskiftini ella umvegis tætt tilknýti annars ikki hevur tann neyðuga greiða skilnaðin við miðil, ið hevur fingið ella hevur søkt um stuðul í sama stuðulsári, soleiðis at skilja, at miðlarnir ikki eru at meta sum sínámillum sjálvstøðugir.

**Lýsing av slag av miðli**

Miðlastuðulslógin ásetir í § 1 at stuðul verður latin prentaðum tíðindamiðli, loftbornum tíðindamiðli við neyðugum loyvum og skrivaðum tíðindanetmiðli.

**Lýsing av redaksjonellum ársverkum**

Miðilin skal íroknað tann ábyrgdarhavandi redaktørin í minsta lagi tilsamans hava tvey heil redaksjonell ársverk.

**Lýsing av útgávutíttleika**

Miðlastuðulslógin ásetir í § 3, stk. 2 og 3, at prentaður tíðindamiðil skal, umframt tær í stk. 1, nr. 1-4 nevndu treytir, í minsta lagi koma út eina ferð um vikuna. Skrivaður tíðindanetmiðil og loftborin tíðindamiðil skal, umframt tær í stk. 1, nr. 1-4 nevndu treytir, dagliga hava ein javnan og dagførdan tíðindastreym.

**Lýsing av málbólki**

Miðilin skal í sínum redaksjonella tilfari venda sær til ein breiðan skara av brúkarum og ikki bert til ávísar vinnubólkar ella yrkisbólkar, limir í yrkisfeløgum, politiskum flokkum, o.s.fr.

# B)

**Stuðul verður goldin út um Føroya Gjaldstovu**

# C)

**Lýsing av redaksjonella innihaldinum**

Miðlastuðulslógin ásetir í § 3 pkt. 3 og 4, at miðilin í sínum redaksjonella tilfari skal venda sær til ein breiðan skara av brúkarum og ikki bert til ávísar vinnubólkar ella yrkisbólkar, limir í yrkisfeløgum, politiskum flokkum, o.s.fr., og

at miðilin skal hava eitt redaksjonelt innihald innan eitt breitt evnisøki. Talan skal í høvuðsheitum vera um viðgerð av aktuellum tíðindatilfari av politiskum, samfelagsligum og mentanarligum slagi, sum er lagað til fólkið í Føroyum, og sum lýsir føroysk samfelagsviðurskifti ella útlendsk viðurskifti úr einum føroyskum sjónarhorni.

# D)

**Stuðulsgrundarlag**

Miðlastuðulslógin ásetir í § 4 stuðulsgrundarlagið. Stuðulsupphæddin tekur støði í tali á umsøkjarum, sum lúka treytirnar, og játtan á fíggjarlógini til endamálið.

Miðlastuðul verður latin sum ein føst grundupphædd, áljóðandi 40% av árligu játtanini á fíggjarlógini, býtt javnt millum umsøkjararnar. Harumframt verða 60% av árligu játtanini á fíggjarlógini latin sum ein eins lutfalslig upphædd í prosentum av skjalprógvaðum lønarútreiðslum árið fyri umsóknarárið hjá viðkomandi miðli ella miðlasamtaki. Samlaði miðlastuðulin kann í mesta lagi vera 40% av skjalprógvaðu lønarútreiðslunum árið fyri umsóknarárið hjá einum miðli ella miðlasamtaki.

Lønarútreiðslur sbrt. stk. 2 verða gjørdar upp við støði í grannskoðaða roknskapinum hjá viðkomandi miðli ella miðlasamtaki undanfarna roknskaparár: Lønarútreiðslur fevna um løn, eftirløn og almenn gjøld (gjøld, sum fara av lønini, áðrenn hon fer á konto). Allar lønarútreiðslur skulu verða goldnar út sum A-inntøka fyri at kunna takast við í stuðulsgrundarlagið, eitt nú kunnu útreiðslur til fríyrkisfólk takast við, um tær verða goldnar út sum A-inntøka til viðkomandi fríyrkisfólk.

# E)

**Aðrar upplýsingar av týdningi fyri viðgerðina**

Grundgev fyri, hví stuðul eigur at verða játtaður til endamálið.

Eru serlig atlit, ið hava týdning fyri umsóknina, kunnu hesi nevnast í hesum teigi.

# F)

**Hjáløgd skjøl**

Miðlastuðulslógin ásetir í § 8, at miðilin, saman við stuðulsumsóknini til Miðlastuðulsnevndina skal lata inn góðkendan roknskap fyri skjalprógvaðar útreiðslur sbrt. § 4, stk. 2, sbr. § 4, stk. 3. Miðilin skal harumframt saman við stuðulsumsóknini skjalprógva, at treytirnar fyri stuðli sbrt. §§ 2 og 3 eru loknar.

Miðilin skal upplýsa um øll viðurskifti av týdningi fyri metingina av stuðulsgrundarlagnum.

Roknskapurin, sum verður lagdur við sum skjalprógv, skal vera grannskoðaður av góðkendum grannskoðara.

**G) Váttan**

Vinaliga vátta og dagfest umsóknina, áðrenn hon verður send Uttanríkis- og mentamálaráðnum. Um umsóknin verður send Uttanríkis- og mentamálaráðnum við telduposti, verður navnið á umsøkjaranum roknað sum váttan ístaðin.

**GG! Seinasta freist at lata umsóknartilfarið inn er fríggjadagin 8. okt. 2021 kl. 12.00. Umsóknir, ið eru latnar inn, eftir at freistin er úti, verða ikki viðgjørdar.**